การระบาดระลอก 3 / ศบค.ชุดเล็ก ให้คงระดับพื้นที่ควบคุม "ไม่มีพื้นที่สีแดง"/ รายงาน pre-sales กลุ่มอสังหา
8 เมษายน 2564

การระบาดระลอก 3 / ศบค.ชุดเล็ก ให้คงระดับพื้นที่ควบคุม "ไม่มีพื้นที่สีแดง"/ รายงาน pre-sales กลุ่มอสังหา 

เมื่อวานที่ผ่านมา ศบค. แถลงสถานการณ์โควิดวันที่ 7 เม.ย. 64 โดยรายงาน ผู้ติดเชื้อ 334 รายใหม่ ยอดป่วยยืนยันสะสม 29,905 ราย รักษาหายอีก 121 ราย โดยแบ่งเป็น ผู้ติดเชื้อในประเทศ 174 ราย, ผู้ป่วยจากต่างประเทศ 7 ราย และ การคัดกรองเชิงรุก 153 ราย โดยยอดผู้ติดเชื้อในประเทศสูงที่สุดมากกว่าการรายงานทุกวันในเดือน มี.ค. 2564 (40-70 ราย +/-) โดยการแพร่ระบาดของไวรัสโควิด-19 ระลอก 3 นี้ เบื้องต้น เราคาดว่าจะมียอดผู้ติดเชื้อมากที่สุดในรอบนี้หลังเทศกาลสงกรานต์  

ผลกระทบต่อเศรษฐกิจในมุมมองของเราจะขึ้นอยู่กับการตัดสินใจด้านมาตรการล็อกดาวน์ของรัฐบาลและประสิทธิภาพโดยรวม การล็อคดาวน์อาจเกิดขึ้นในลักษณะคล้ายกับการระบาดระลอก 2 ไม่ใช่ full scale lockdown เพราะส่งผลกับเศรษฐกิจที่กำลังฟื้นตัวอย่างมีนัยยะสำคัญ กอปรกับ vaccines ของไทย ทั้ง SinoVac, AstraZeneca ที่มีการฉีดอย่างต่อเนื่อง, มาตรการกระตุ้นจาก พรก.โควิด-19 ยังคงมีวงเงินเพียงพอ ซึ่งจะช่วยบรรเทาผลกระทบได้ 

ล่าสุดมติ ศบค.ชุดเล็ก ให้คงระดับพื้นที่ควบคุม "ไม่มีพื้นที่สีแดง"พร้อมมอบอำนาจให้ผู้ว่าราชการจังหวัด เป็นผู้กำหนดมาตรการที่เหมาะสมในการเฝ้าระวังการแพร่ระบาดโควิด-19 ในมุมมองของเราสิ่งที่ต้องติดตามต่อไปคือช่วงสงกรานต์ทั้งในแง่ของจำนวนผู้ติดเชื้อในช่วงสงกรานต์และหลังเทศกาลว่ายังเพิ่มขึ้นต่อเนื่องอีกหรือไม่ / การล็อคดาวน์, มาตรการควบคุมในช่วงสงกรานต์ หากมีอาจส่งผลกระทบต่อเศรษฐกิจภายในประเทศ  

เรายังคงมุมมองเดิมว่า ในกรณีที่มีการล็อกดาวน์บางพื้นที่ เล็งเห็นโอกาสในการเข้าซื้อจากการแพร่ระบาดระลอกใหม่ โดยเรามองเป็นกลุ่ม vaccine play ได้แก่ Tourism plays (MINT, AWC, CENTEL, SPA, AAV and AOT), Banks, Energy plays (TOP, PTTGC, SPRC, BCP, PTTEP, PTT, BAFS, OR, PTG), Commercial property (CPN), Restaurants (M and ZEN), Commerce (CRC, BJC, CPALL), Mass transit (BEM and BTS), Industrial Estate (AMATA), and Media (MAJOR) 

ในส่วนของ pre-sales กลุ่มอสังหา 1.) SPALI รายงานยอดขายไตรมาส 1/2564 ที่ 7.2 พันลบ. เพิ่มขึ้น 26.4% YoY และ 82.8% QoQ (คิดเป็นสัดส่วนที่ 26.8% ของเป้ารวมทั้งปี), นอกจากยอดขายโครงการแนวราบที่เพิ่มขึ้นแล้ว อุปสงค์ที่แข็งแกร่งของโครงการคอนโดก่อสร้างแล้วเสร็จและใกล้จะแล้วเสร็จยังช่วยหนุนยอดขายไตรมาส 1/2564 2.) AP รายงานยอดขายไตรมาส 1/2564 ที่ 7.9 พันลบ. เติบโตขึ้น 31.8% YoY และ 5.0% QoQ คิดเป็น 22.4% ต่อเป้าหมายทั้งปีของ AP แม้จะเปิดตัวไปไม่กี่โครงการ, แนวราบยังได้รับการตอบรับที่แข็งแกร่งจากกลุ่มผู้ซื้อบ้าน ด้วยแรงหนุนจากทำเลที่ตั้งและกรอบราคาที่หลากหลาย และ เราคาด LH จะรายงานยอดขายไตรมาส 1/2564 ที่ 7.6 พันลบ. เพิ่มขึ้น 35.9% YoY และ 43.1% QoQ ซึ่งจะเท่ากับ 27.1% ของเป้ายอดขายรวมปี 2564 ผลตอบรับของโครงการแนวราบยังแข็งแกร่ง คาดยอดขายจะอยู่ในระดับที่น่าตื่นเต้นมากขึ้นช่วงครึ่งหลังของปีนี้จากกำหนดการเปิดตัวโครงการใหม่ในไตรมาส 3/2563 เบื้องต้น นักวิเคราะห์กลุ่มอสังหาริมทรัพย์ ของเราชอบ SPALI, LH จากการฟื้นตัว %YoY, %QoQ ที่แข็งแกร่ง และ ยอด pre-sales ที่ออกมาดีกว่าคาดของ SPALI และ LH ที่คาดว่าจะดีเช่นกัน 

มุมมองตลาดหุ้น/ กลยุทธ์การลงทุน กลยุทธ์การลงทุนวันนี้คาด SET เคลื่อนไหวกรอบ 1,540-60 จุด+/- แนะ DCC KEX 

หุ้นแนะนำ BCH (พื้นฐาน 15.00 บาท) โควิด-19 ระบาด ส่งผลบวกต่อภาพรวมของบริษัทฯ ในระยะสั้นโดยเฉพาะไตรมาส 1/2564, เป็นโรงพยาบาลที่ active ที่สุดในเรื่องของการตรวจโควิด KCE (พื้นฐาน 65.00 บาท) การขยายตัวของสินค้า IC (+9.5%) และตลาดยานยนต์โลกนั้นเป็นปัจจัยบวกต่อ KCE ปัญหาการขาดแคลนเซมิคอนดักเตอร์ถือเป็นปัจจัยเสี่ยง แต่ก็ชี้เป็นนัยถึงคำสั่งซื้อแผ่นพิมพ์ลายวงจร (PCB) ที่แข็งแกร่ง ซึ่งเป็นหนึ่งในสินค้าหลักของ KCE นอกจากนี้ การนำเข้าวัตถุดิบจำพวกอุปรณ์/ชิ้นส่วนอิเล็กทรอนิกส์ในเดือน ก.พ. 2564 ก็ขยายตัวขึ้น 6.7% YoY ซึ่งนับเป็นอีกปัจจัยที่สนับสนุนมุมมองของเราต่อการส่งออกอิเล็กทรอนิกส์และรายได้ไตรมาส 1/2564 ของ KCE ทั้งนี้ ปัจจัยอ่อนไหวของการอ่อนค่าของเงินบาทที่ 1 บาท/ดอลลาร์ฯ จะส่งผลกระทบต่อกำไรของ KCE ในระดับ 11.8% 

รายงานตัวเลขเศรษฐกิจ วันพฤหัสฯ ติดตาม ตัวเลขความเชื่อมั่นผู้บริโภคของไทย Statement ของการประชุม ECB รอบล่าสุด ถ้อยแถลงของประธานเฟด และตัวเลขการขอสวัสดิการว่างงานรายสัปดาห์ของสหรัฐฯ คาด +6.5 แสนคน วันศุกร์ ติดตาม ตัวเลข CPI ของจีนเดือน มี.ค. คาด -0.4% YoY แต่ +0.6% MoM ตัวเลข PPI ของจีนเดือน มี.ค. คาด +1.5% YoY และตัวเลข  PPI ของสหรัฐฯ เดือน มี.ค. คาด +3.8% YoY และ +0.5% MoM